《寄高梁守勾辅元》
宋代·冯山

北按经时出，南归计日趋。幽花明涧水，细雨润春途。

就歇开新酝，催行趁早餔。故人休问吏，相见且欢娱。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。